囝囝女女730

《囝囝女女730》係香港電視娛樂製作嘅音樂綜藝節目，2021年1月18號到2022年4月1號逢禮拜一到五19:30－20:00喺ViuTV播。節目延續返《全民造星III》嘅氣勢，主持陣容加入咗好多位《全民造星III》參賽者，而每集節目都會有唔同主持同唔同嘉賓一齊傾偈同歌舞演出。

主持陣容

固定主持

造星囝女
身份都係《全民造星III》參賽者，每集2-4位，第100集起取消，之後佢哋當中一啲人有機會改用嘉賓身份繼續出鏡。

娛樂新聞主播
文桂琪

節目環節
節目早期有固定主題，當中節目第一節主要係同嘉賓訪談，第二節就會有造星囝女參加對決，最後用娛樂新聞環節「3分鐘熱度」完結。由第11集開始，就無再強調「對決」元素，變成純粹歌舞演出。第30集打後嘅集數就逐漸無固定主題，但多數都會有嘉賓訪談同埋歌舞演出。

另外，由第30集開始，網上重溫無再包括「3分鐘熱度」環節，環節改做獨立拆出重溫。

奧運特備環節
第115到133集，配合東京奧運而製作特備環節《東京一起動》，喺節目第一節播出，廠景主持係黃奕晨或者陳安立，配搭返嗰集常規主持，外景主持包括芷欣、Homan，介紹東京奧運場地內外嘅情況。

每集一覽

2021年

第1-29集

第30-59集

第60-99集

第100-163集

第164-237集

2022年

第238-301集

記事
2021年5月底，ViuTV黃金時段電視直播收視首度被全面公開，呢個節目5月24-28號收視只係得0.9點，以平日平均計係包尾。

節目調動
2021年2月24號：由於直播《財政預算案論壇》，呢個節目暫停播映。
2021年5月12號至14號：由於19:55-20:00直播《ViuTV 5周年電視賞大抽獎》，呢個節目提早至19:55結束，而《3分鐘熱度》環節改埋喺《ViuTV 5周年電視賞大抽獎》入面播。
2021年7月23號—8月6號：由於直播《奧運有得揀》，呢個節目暫停播映。
2021年10月6號：由於直播《施政論壇 2021》，呢個節目暫停播映。
2022年2月23號：由於直播《財政預算案論壇》，呢個節目暫停播映。

ViuTV：囝囝女女730

電視節目變遷

2021年ViuTV節目
2022年ViuTV節目